ఆంధ్రప్రదేశ్ గురుకుల పాఠశాల, కొడిగెనహళ్ళి

ఆంధ్రప్రదేశ్ రెసిడెన్షియల్ స్కూల్, కొడిగెనహళ్లి ( APRSK ), ఆంధ్రప్రదేశ్, అనంతపురం జిల్లాలో ఉన్న గురుకుల పాఠశాల. రాయలసీమలోని కొన్ని జిల్లాలలో, ముఖ్యంగా అనంతపురం, చిత్తూరు, కడప, కర్నూలు, నెల్లూరు జిల్లాల్లోని గ్రామీణ ప్రాంతాలలో విద్యను అందించడానికి 1972లో ఆంధ్రప్రదేశ్ రాష్ట్ర ప్రభుత్వం దీన్ని స్థాపించింది. రాష్ట్ర ప్రభుత్వం, తాడికొండ, సర్వేల్‌ లతో పాటు స్థాపించిన మూడు ఆంధ్రప్రదేశ్ గురుకుల పాఠశాలల్లో ఒకటి. స్థాపించిన వెంటనే ఈ పాఠశాల, ఆంధ్రప్రదేశ్ ప్రభుత్వ సెకండరీ ఎడ్యుకేషన్ బోర్డు నిర్వహించిన సెకండరీ స్కూల్ సర్టిఫికేట్ (SSC) పరీక్షలలో టాప్ టెన్ ర్యాంకు పొందింది.

పాఠశాల నినాదం "తామ సోమ జ్యోతిర్గమయ".

 పాఠశాల, విద్యార్థులు 
రాష్ట్ర ప్రభుత్వం నిర్వహించిన ఓపెన్ టాలెంట్ సెర్చ్ పరీక్షలో విజయం సాధించిన గ్రామీణ, పేద నేపథ్య విద్యార్థులకు ఉచిత విద్యను అందించడానికి ఆంధ్రప్రదేశ్ రాష్ట్ర ప్రభుత్వం 1972లో APRSK సంస్థను స్థాపించింది. ప్రారంభంలో ఈ పరీక్షను అనంతపురం, కడప, కర్నూలు, నెల్లూరు, చిత్తూరు - ఈ ఐదు జిల్లాల విద్యార్థులకు నిర్వహించారు. ఈ పరీక్ష ఇప్పుడు అనంతపురం జిల్లాకు మాత్రమే పరిమితం చేసారు.

పిల్లల కార్యకలాపాలు ఉదయం శారీరక వ్యాయామ తరగతి (డ్రిల్)తో మొదలై, రాత్రి 9.30 గంటలకు అధ్యయనంతో ముగుస్తాయి.

నేషనల్ క్యాడెట్ కార్ప్స్ (NCC) పిల్లల పాఠ్యేతర కార్యకలాపాలలో ఒక భాగం. గత బ్యాచ్‌లకు చెందిన నుండి చాలా మంది విద్యార్థులు జనవరి 26న (భారత గణతంత్ర దినోత్సవం) న్యూఢిల్లీలో జరిగే (గణతంత్ర దినోత్సవ పరేడ్ RDC) లలో పాల్గొన్నారు.

ఈ విద్యార్థులు "గ్రిగ్స్" అని పిలువబడే జిల్లా క్రీడా పోటీలలో పాల్గొంటారు. అనేకసార్లు ఓవరాల్ ఛాంపియన్‌షిప్ ట్రోఫీని గెలుచుకున్నారు. వారు జిల్లా, రాష్ట్ర, జాతీయ సైన్స్ ఫెయిర్‌లలో కూడా పాల్గొని బహుమతులు గెలుచుకున్నారు.

 పాఠశాల ప్రార్థన 
"యా కుందేందు తుషారహార ధవళా యా శుభ్ర వస్త్రాన్వితా ..

యా వీణా వరదండ మండిత కరా 

యా శ్వేత పద్మాసనా .. 

యా బ్రహ్మాచ్యుత శంకర ప్రభృతిభిర్దేవై సదా పూజితా... 

సామాంపాతు సరస్వతీ భగవతీ నిశ్శేష జాడ్యాపః ..!!! "

ఈ పవిత్ర శ్లోకాన్ని విద్యార్థులు ప్రతిరోజూ ఉదయం పాఠశాల సమావేశమైనప్పుడు, తరగతులు ప్రారంభమయ్యే ముందు పాడతారు.

"ఓ సరస్వతీ దేవీ..! మల్లె పువ్వులా, చంద్రుడిలా, మంచు రేకులా అందంగా ఉంటారో, మచ్చలేని తెల్లని దుస్తులు ధరించి, చేతుల్లో వీణతో ఉండే వారెవరో, తెల్లటి కమలంలో ఎవరు కూచుంటారో, బ్రహ్మ, విష్ణువు, శివుడు ఎవరిని ప్రార్థిస్తారో.. ఆ సరస్వతీ దేవీ దయచేసి మమ్మల్ని రక్షించు...!!!

ఈ ప్రార్థన తర్వాత భారత జాతీయ గీతం, " గీతాంజలి " లోని 35వ పద్యాన్ని ఆలపిస్తారు.

 పాఠశాల గేయం 
దీనిని పాఠశాల తొలినాళ్లలో తెలుగు ఉపాధ్యాయుడు, పి.వెంకటేశ్వర్లు రాశాడు.జయతు జై ! జయతు జై ! జయ పాఠశాల !
జయతు జై ! జయతు జై ! జయ పుణ్యశీల !!

రాయలేలిన సీమ రతనాల సీమ.,
రతనాల సీమలో రమ్య గురుకులము.,
పెన్నా నదీ తీర ప్రాంత భూషణము.,
చెన్నైన కొడిగెనహళ్లి పురవరము.. !!

ఆ అనంతపురము నుండి నెల్లూరు..
వరకు నురగల తోడి ఉప్పొంగి పారు.,
పెన్నయే మాకు సంబంధంబు కూర్చ.,
పరగు రాయలసీమ రత్నాలు మేము.. !!

విద్యా వయో వృద్ధులైన గురువరులు.,
సత్కర్మ నిరతులై సద్బుద్ధులీయ.,
పద్మనాభుండు మా కల్పలత కాగ.,
వరలెడి విద్యార్ధి వజ్రాలు మేము.,
భావి భారత వీర పౌరులము మేము..!!

పేదలని ధనికులని భేదమే లేదు.,
సాదరంబౌ ప్రేమ భావమే కలదు.,
లేవు మాలో జాతి మత విభేదములు.,
శాంతి కాంతులె మాకు సరళ మార్గములు.,
దీన జన సేవా పరాయణమే దీక్ష.,
ధర్మ నిర్వహణమే మాకధిక రక్ష..!!!          || జయ ||

 గృహ వ్యవస్థ (డార్మిటరీలు) 

 వైట్ హౌస్ -
 గ్రీన్ హౌస్ -
 తిక్కన సోమయాజి హౌస్ -
 శ్రీ కృష్ణదేవరాయ హౌస్ -
 CRR హౌస్ (కట్టమంచి రామలింగారెడ్డి హౌస్) -
 కొత్త వసతి గృహం -

 యూనిఫాం 
అధికారిక యూనిఫాం క్రీమ్-రంగు చొక్కా, ఖాకీ రంగు నిక్కర్లు (షార్ట్స్). 2015 తర్వాత పై తరగతుల పిల్లలకు ఖాకీ ప్యాంటు అనుమతించారు. కలర్ పార్టీ (బ్యాండ్ సెట్) డ్రెస్ కోడ్ తెల్ల చొక్కా, తెల్ల ప్యాంటు (ప్యాంటు).

వర్గం:ఆంధ్రప్రదేశ్ ప్రభుత్వ గురుకుల విద్యాసంస్థలు
వర్గం:అనంతపురం జిల్లా విద్యాసంస్థలు